Eidinemacheilus smithi

Eidinemacheilus smithi er en fiskeart.

Denne smerlingen er bare kjent fra en underjordisk vannforekomst i Zagrosfjellene i den iranske provinsen Luristan. Der lever den sammen med en annen hulefisk, Garra typhlops i karpefamilien. Vannforekomsten er i nedlagsfeltet til elva Dez, som er ei bielv til Karun.

Arten har som andre hulefisker mistet øynene og pigmentet i huden. Den har heller ikke skjell. Skjeggtrådene er ganske korte, og det midterste paret er lengst. Totallengden er opptil 64,5 mm.

Denne fisken ble opprinnelig plassert i oppsamlingstaksonet Noemacheilus. Noen bygningstrekk minner om Paracobitis, og den var derfor plassert der i en periode. Andre morfologiske data og undersøkelser av mitokondrielt DNA viser at det ikke er noe nært slektskap med Paracobitis eller andre nemacheilide slekter i Europa, Midtøsten eller India. Det ble derfor i 2016 opprettet ei egen slekt, Eidinemacheilus, for arten.

 Referanser 

 Eksterne lenker 


Kategori:Nemacheilidae
Kategori:Fisker formelt beskrevet i 1976
Kategori:Sårbare arter på IUCNs rødliste
Kategori:Hulefisker